སློབ་ཁང་ཁྲུས་གཞོང་བྱས་ཏེ་ཁ་སང་ཁྱོད་ཀྱི་ལུས་ཀྱི་མི་གཙང་དང་ལྗན་ལྗིན་དག་གཙང་བཀྲུ་བྱས་སོང་ལ་དེ་རུ་ཀ་ཁའི་ལྗང་མྱུག་བཏབ་སྟེ་མགོ་ལྕོག་ལྡེམ་པའི་ཀུན་སློང་གི་འབྲས་བུ་སྨིན་སོང་།དེ་རིང་ད་དུང་ཡང་ཁྱོད་རང་སློབ་ཁང་ལ་བསྟེན་དགོས་ཤིང་སློབ་ཁང་གིས་སྔར་བཞིན་འབྱུང་བཞིར་བྱིལ་བྱིལ་བྱས་ཏེ།དར་དཀར་བཞིན་རྒྱང་ལ་འཐེན་པའི་ལམ་བུ་ཞིག་ངོ་སྤྲོད་བྱ་ངེས།ལམ་བུ་དེ་ནི་ཁྱོད་ཀྱི་མདུན་ལམ་ཡིན།བཀའ་བསྟན་གྱི་གླེགས་བམ་དང་བདེན་པའི་བླ་དང་སྲོག་ལ་འཁྱུད་པའི་འོད་ཀྱི་ལྡིང་ཁང་།གནས་ལུགས་ཀྱི་ཆུ་མོ་ཤག་ཤག་བཞུར་པའི་ཡིད་ཀྱི་དག་ཞིང་།རྨི་ལམ་མ་ཡིན་པའི་གནས་མཆོག་མང་པོ་ཞིག་ལ་གནས་དེ་ནས་འཕྲད་སྲིད་པས།ང་ཚོ་ཅིས་ཀྱང་མདུན་དུ་འགྲོ་དགོས།